[{"text_idx": "#000004", "text": "Anrhydeddau a gwobrauCymrodyr er Anrhydedd"}, {"text_idx": "#000011", "text": "Arloesi ac effaithEffaith ymchwilAnrhydeddau a gwobrauCysylltiadau strategolAnsawdd a pherfformiad"}, {"text_idx": "#000015", "text": "Cwrdd a\u0302\u2019n harloeswyrCampws ArloeseddEin partneriaethauNewyddion"}, {"text_idx": "#000017", "text": "Pam gweithio gyda ni?Ein partneriaidAr gyfer cyflenwyrCyfeiriad strategolCysylltwch a\u0302 niCynnig gostyngiad i'n staff"}, {"text_idx": "#000021", "text": "Ein huchelgaisCofleidio ymgysylltiad cymunedolMeithrin sgiliau Cymru ar gyfer y dyfodolArwain adferiad gwyrdd CymruHyrwyddo'r Gymraeg a diwylliant Cymru"}, {"text_idx": "#000026", "text": "Neithiwr, cefais y fraint o gyflwyno ein Gwobrau Dathlu Rhagoriaeth blynyddol. Mae\u2019r gwobrau yn dathlu\u2019r bobl ragorol sy\u2019n gweithio\u2019n ddiflino i wella profiad y myfyrwyr ac annog arloesedd yn ein dysgu a\u2019n haddysgu. Maent hefyd yn hynod greadigol o ran sut maent yn gwella bywydau yn y Brifysgol, ein cymuned ac, mewn nifer o achosion, y ddynoliaeth yn gyffredinol."}, {"text_idx": "#000027", "text": "Mae\u2019r gwobrau yn rhai arbennig dros ben gan fod pob enwebai \u2013 ac roedd 178 ohonynt eleni \u2013 wedi\u2019u henwebu gan eu cydweithwyr. Felly, mae enwebiad yn dangos sut mae cydweithwyr cyfagos wedi sylwi ar y gwahaniaeth y mae pobl yn ei wneud a bod y cyfraniad wedi bod mor arwyddocaol fel y dylid tynnu sylw ato ar draws y gymuned gyfan."}, {"text_idx": "#000028", "text": "Ac mae\u2019r 178 o bobl hynny wedi gwneud cynifer o bethau arbennig ac amrywiol. Bob blwyddyn, mae panel y beirniaid yn gorfod pendroni\u2019n fawr wrth ddewis yr enillwyr. Yn y lle cyntaf, rhaid llunio rhestr ymhlith yr enwebiadau cyn penderfynu ar enillydd ym mhob un o\u2019r deunaw categori. Mae pob enwebiad yn cael ei ganmol; mae pob un sydd ar y rhestr fawr wedi\u2019u canmol yn fawr gan y beirniaid ac fe\u2019u gwahoddir i\u2019r cinio a\u2019r seremoni wobrwyo."}, {"text_idx": "#000029", "text": "Felly, fe gynhaliwyd digwyddiad eleni yn y Neuadd Fawr yn Undeb y Myfyrwyr, a chafodd ei thrawsnewid (ychydig fel Sinderela) yn lleoliad crand a hudolus am y noson. (Cyn i Sinderela gael ei thrawsnewid yn o\u0302l am 11pm y tro yma!). Roedd y lle yn llawn cyffro wrth i ni wylio ffilmiau oedd yn dangos beth oedd ein cydweithwyr wedi\u2019i wneud. Anaml y cawn y cyfle i oedi a sylweddoli beth mae\u2019r bobl yn y Brifysgol yn ei wneud: fe wnaeth y ffilmiau wneud i ni deimlo\u2019n falch o\u2019n cydweithwyr a\u2019r Brifysgol."}, {"text_idx": "#000030", "text": "Roeddwn wrth fy modd pan gyhoeddais mai\u2019r Athro Frank Dunstan o\u2019r Ysgol Meddygaeth oedd enillydd y wobr arbennig cyflawniad oes. Mae wedi treulio\u2019i yrfa yn cefnogi ac yn gwella gobeithion ei gydweithwyr, ac mae hefyd yn ysbrydoliaeth barhaus yn Is-adran Meddygaeth y Boblogaeth."}, {"text_idx": "#000031", "text": "Diolch i bawb a enwebwyd; i bawb ar y rhestr fer ac i\u2019r enillwyr. Rydym yn falch iawn ohonoch."}, {"text_idx": "#000038", "text": "Ysgolion AcademaiddDewch i ymweld a\u0302 niCysylltu a\u0302 niCysylltiadau mewn argyfwngGwybodaeth gyhoeddus"}]